Περιβαλλοντικοί παράγοντες που οδηγούν στη χρόνια νεφρική ανεπάρκεια
Creators: name: Μπαριαμπά, Μαρινέλα Λευτέρη
Publisher: name: Aristotle University of Thessaloniki
Year: 2022
Subjects: Χρόνια νεφρική ανεπάρκεια
Οξεία νεφρική ανεπάρκεια
Περιβαλλοντικοί παράγοντες
Chronic kidney disease
Acute renal injury
Environmental factors

description: Καθώς ο επιπολασμός της χρόνιας νεφρικής ανεπάρκειας αυξάνεται, παρουσιάζονται ολοένα και περισσότερα στοιχεία για τη συσχέτισή αυτού, με περιβαλλοντικούς παράγοντες. Η παρούσα έρευνα εκπονήθηκε μέσω βιβλιογραφικής ανασκόπησης και ο σκοπός της είναι η διαπίστωση των αρνητικών επιπτώσεων διάφορων περιβαλλοντικών παραγόντων στη νεφρική λειτουργία με στόχο την πρόληψη της χρόνιας νεφρικής ανεπάρκειας. Συγκεκριμένα δίνεται έμφαση στη ταυτοποίηση των παραγόντων που δημιουργούν άμεση ή έμμεση βλάβη στους νεφρούς και στους μηχανισμούς με τους οποίους επιδρούν. Ως περιβαλλοντικός παράγοντας ορίζεται οτιδήποτε περιβάλει το κύτταρο ή έναν οργανισμό και ως εκ τούτου περιλαμβάνει ένα ευρύ φάσμα. Στους βλαπτικούς περιβαλλοντικούς παράγοντες υπάγονται τα βαρέα μέταλλα, χημικές ουσίες, φυσικά παραγόμενες τοξίνες, φάρμακα και ναρκωτικές ουσίες, ιογενείς και βακτηριακές λοιμώξεις, απόφραξη ουροδόχου κύστης, κακή θρέψη, αφυδάτωση, τραυματισμός ή μη επαρκής αιμάτωση του νεφρού καθώς και ορισμένες παθήσεις που οδηγούν σε νεφρική ανεπάρκεια σε δεύτερο χρόνο. Πέραν των ανωτέρω ο σακχαρώδης διαβήτης και η υπέρταση συσχετίζονται ισχυρά με την νεφρική δυσλειτουργία καθώς ένα μεγάλο ποσοστό των ασθενών αυτών δύναται να αναπτύξουν νεφρική νόσο τελικού σταδίου. Σημαντικός παράγοντας που δύναται να οδηγήσει σε χρόνια νεφρική ανεπάρκεια είναι επίσης η οξεία νεφρική ανεπάρκεια συνεπώς είναι σημαντική η θεραπευτική προσέγγιση των ασθενών με αποφυγή της χρήσης νεφροτοξικών φαρμάκων έχοντας υπόψη χαρακτηριστικά όπως διαλυτότητα, δομή και φορτίο. Ένα σημαντικό ποσοστό ασθενών που νοσηλεύονται στις μονάδες εντατικής θεραπείας εμφανίζει οξεία νεφρική ανεπάρκεια εξαιτίας του μεγάλου αριθμού φαρμάκων που χορηγούνται, πολλά από αυτά νεφροτοξικά. Νεφρικός τραυματισμός μπορεί να δημιουργηθεί μετά από ένα ισχαιμικό επεισόδιο ή ένα περιστατικό ραβδομυόλυσης. Πολλά βαρέα μέταλλα, χημικές ουσίες ή άλλες νεφροτοξικές ουσίες εντοπίζονται σε πολλά αντικείμενα καθημερινής χρήσης, σε τρόφιμα και σε χώρους εργασίας, με αποτέλεσμα μεγάλος αριθμός ανθρώπων να εκτίθεται σε αυτές τις ουσίες εν αγνοία του. Ο εντοπισμός της ακριβούς αιτίας και των μηχανισμών νεφρικής βλάβης που προκαλείται από το περιβάλλον παραμένει μια πρόκληση και θα καταστεί δυνατή με την εμπλοκή διάφορων επιστημονικών κλάδων. Ωστόσο με τα υπάρχοντα στοιχεία διαπιστώνεται πως μπορεί να επιτευχθεί σε σημαντικό βαθμό η πρόληψη της χρόνιας νεφρικής ανεπάρκειας.
description: As the prevalence of chronic renal failure increases, more and more evidence is emerging to link it to environmental factors. The present study was prepared through a literature review and its purpose is to determine the negative effects of various environmental factors on renal function in order to prevent chronic renal failure. Specifically, emphasis is placed on identifying the factors that cause direct or indirect damage to the kidneys and the mechanisms by which they act. An environmental factor is defined as anything that surrounds the cell or an organism and therefore encompasses a wide range. Harmful environmental factors include heavy metals, chemicals, naturally occurring toxins, drugs and narcotics, viral and bacterial infections, bladder obstruction, malnutrition, dehydration, trauma or insufficient perfusion of the renal tissue, as well as diseases that cause renal failure in a secondary time. In addition to the above, diabetes and hypertension are strongly associated with renal dysfunction as a large percentage of these patients may develop end-stage renal disease. An important factor that can lead to chronic renal failure is also acute renal failure therefore the therapeutic approach of patients is important by avoiding the use of nephrotoxic drugs taking into account characteristics such as solubility, structure and load. A significant proportion of patients admitted to the intensive care unit develop acute renal failure due to the large number of drugs administered, many of which are nephrotoxic. Kidney injury can occur after an ischemic attack or a rhabdomyolysis incident. Many heavy metals, chemicals or other nephrotoxic substances are found in many everyday objects, food and workplaces, resulting in large numbers of people being exposed to these substances unknowingly. Identifying the exact cause and mechanisms of kidney damage caused by the environment remains a challenge and will be made possible by the involvement of various scientific fields. However, the available data show that the prevention of chronic renal failure can be achieved to a significant degree.
description: Σε συενργασία με: Ιατρικής (Δημοκρίτειο Πανεπιστήμιο Θράκης), Πολιτικών Μηχανικών T.E. (Αλεξάνδρειο Τ.Ε.Ι. Θεσσαλονίκης)